**บทสรุปผู้บริหาร**

โครงการยุทธศาสตร์ เรื่อง การศึกษาอิทธิพลชนิดของแร่ธาตุหลักในดินโคลนหมักผ้าไหม(สีม่วง) ทูลถวาย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ร่วมกับสีย้อมธรรมชาติ(ฝาง) และพัฒนาออกแบบผลิตภัณฑ์ผ้าไหมเพื่อยกระดับและเพิ่มรายได้ให้ชุมชน ณ บ้านตาลอง อำเภอสตึก จังหวัดบุรีรัมย์ จัดเป็นโครงการยุทธศาสตร์มหาวิทยาลัยราชภัฏเพื่อการพัฒนาท้องถิ่น กลุ่มโครงการยกระดับมาตรฐานผลิตภัณฑ์ชุมชน University as a Marketplace ซึ่งมีกลยุทธ์ เพื่อยกระดับและต่อยอดภูมิปัญญาท้องถิ่นโดยผสมผสานกับองค์ความรู้ใหม่และนำหลักปรัชญาของเศรษฐกิจพอเพียงและเศรษฐกิจสร้างสรรค์เป็นฐานรากในการพัฒนาท้องถิ่นสู่เป้าหมายการพัฒนาที่ยั่งยืน โดยมีวัตถุประสงค์หลักเพื่อสร้างองค์ความรู้หรือนวัตกรรมที่นำไปใช้ประโยชน์เพื่อแก้ไขปัญหาและพัฒนาคุณภาพชีวิตของชุมชนในด้านต่างๆ อย่างเป็นรูปธรรม

ซึ่งโครงการนี้ได้ทำการศึกษาชนิดแร่ธาตุหลักที่อยู่ในดินที่มีอิทธิพลต่อเฉดสีของเส้นไหมหลังจากที่ย้อมด้วยน้ำสีของแก่นฝางกลายเป็นสีม่วง ทำให้ได้สร้างองค์ความรู้ใหม่ให้กับชุมชนและจากนั้นได้คิดค้นลวดลายใหม่ที่ผูกเรื่องราวประวัติความเป็นมาของชุมชนให้มีความสวยงามอย่างเป็นอัตลักษณ์ลงบนผืนผ้าไหมทูลถวายผสมผสานกันสอดรับกับลายพระราชทานจากสมเด็จเจ้าฟ้าสิวัณณวรี นารีรัตนราชกัญญา รวมถึงการสร้างผลิตภัณฑ์ใหม่จำนวน 5 ชิ้นงาน และประชาสัมพันธ์เรื่องราวผ้าไหมทูลถวายที่ทรงคุณค่าและภูมิปัญญาให้ชาวจังหวัดบุรีรัมย์ได้ภาคภูมิใจ อีกทั้งยังตอบรับแผนงานยุทธศาสตร์เพื่อการพัฒนาท้องถิ่นดังกล่าวอีกด้วย

บัดนี้โครงการยุทธศาสตร์ เรื่อง การศึกษาอิทธิพลชนิดของแร่ธาตุหลักในดินโคลนหมักผ้าไหม(สีม่วง) ทูลถวาย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ร่วมกับสีย้อมธรรมชาติ(ฝาง) และพัฒนาออกแบบผลิตภัณฑ์ผ้าไหมเพื่อยกระดับและเพิ่มรายได้ให้ชุมชน ณ บ้านตาลอง อำเภอสตึก จังหวัดบุรีรัมย์ ได้ดำเนินการอย่างเสร็จสิ้นลงและบรรลุตามวัตถุประสงค์หลักที่ตั้งไว้เรียบร้อยแล้ว ขอขอบพระคุณท่านคณะผู้บริหาร มหาวิทยาลัยราชภัฏบุรีรัมย์ทุกภาคส่วนที่เกี่ยวข้อง ทุกท่านที่ได้มอบความไว้วางใจปฏิบัติงานโครงการยุทธศาสตร์ดังกล่าว ให้สำเร็จและลุล่วงด้วยดี